
DĖL ATSAKYMŲ Į TIEKĖJŲ KLAUSIMUS

Siunčiame atsakymus į tiekėjų klausimus 2026-GSC-284-Daugiafunkciniai spausdinimo įrenginiai pirkime.
[bookmark: _Hlk25240925]Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti Centrinės viešųjų pirkimų informacinės sistemos (toliau – CVP IS) priemonėmis (tekstas neredaguotas).

1. Klausimas: Prašome paaiškinti ir jeigu reikia patikslinti techninės specifikacijos reikalavimą:

„Autorizacijos kortelių skaitytuvo ir pridėtosios (angl. Embedded) programinės įrangos komplektas. Turi būti galimybė įdiegti autorizacijos kortelių skaitytuvo ir pridėtosios (angl. Embedded) programinės įrangos komplektą, reikalaujamą lentelės Nr. 2, 10 punkte.“

Iš pateiktos formuluotės nėra aišku, kokia apimtimi šis funkcionalumas yra perkamas ir kokius komponentus tiekėjas turi įtraukti į pasiūlymą.

Prašome paaiškinti:

1.1. Ar pagal šį reikalavimą turi būti tiekiami tik autorizacijos kortelių skaitytuvai, ar kartu ir „Embedded“ programinės įrangos licencijos?
1.2. Ar reikalaujama pateikti tik techninį suderinamumą su Užsakovo naudojama spausdinimo valdymo sistema, ar turi būti užtikrintas pilnas funkcionalumo veikimas pasiūlymo metu?
1.3. Kokią konkrečią spausdinimo valdymo programinę įrangą ir jos versiją šiuo metu naudoja Užsakovas (pvz., MyQ X, MyQ Business Pro ar kitą)?
1.4. Ar Užsakovo turimos programinės įrangos licencijos turi galiojantį gamintojo palaikymą (supportą) ir teisę naudoti naujausias „Embedded“ terminalų versijas?
1.5. Ar siūlomiems įrenginiams reikės įsigyti naujas „Embedded“ licencijas, ar bus naudojamos jau Užsakovo turimos licencijos?
1.6. Jeigu bus naudojamos esamos licencijos, ar jos yra susietos su konkrečiais licencijų raktais, įrenginiais ar gamintojo platforma?
1.7. Ar tiekėjas turi į pasiūlymo kainą įtraukti papildomas licencijas, palaikymo (support) paslaugas bei jų aktyvavimą, jei to reikalaus Užsakovo naudojama sistema?


Prašome pateikti išsamesnį paaiškinimą, kokius konkrečius komponentus (kortelių skaitytuvus, „Embedded“ licencijas, jų diegimą, aktyvavimą ir (ar) palaikymą) turi apimti tiekėjo pasiūlymas.


1. Atsakymas:  Susipažinę su Tiekėjo klausimais teikiame atsakymus:

1.1. Pagal Techninės specifikacijos Lentelės Nr. 1, 10 poziciją ir Lentelės Nr. 2 šiai pozicijai nustatytus reikalavimus Tiekėjas turi siūlyti autorizacijos kortelių skaitytuvo ir pridėtosios (angl. Embedded) programinės įrangos komplektą. Komplektą sudaro:
· pridėtoji (angl. Embedded) programinė įranga su aktyvavimo kodu;
· autorizacijos kortelių skaitytuvas, atitinkantis Techninėje specifikacijoje nustatytus reikalavimus, bei skaitytuvo aktyvavimo kodas, jeigu jo reikalauja įrangos gamintojas.
Todėl pagal šį reikalavimą turi būti siūlomi ne tik autorizacijos kortelių skaitytuvai, bet ir Embedded programinės įrangos licencijos (aktyvavimo kodai).

1.2. Techninės specifikacijos 2.10 punkte nustatyta, kad visos Prekės turi būti suderinamos su Pirkėjo šiuo metu naudojama spausdinimo apskaitos ir valdymo programine įranga „MyQ Business Pro“. Taip pat nustatyta, kad Prekių integracija su šia sistema turi būti atliekama be papildomai komplektuojamų išorinių priedų ar terminalų, išskyrus autorizacijos kortelių skaitytuvus. Be to, Lentelės Nr. 1, 2-9 pozicijose nurodytiems daugiafunkciniams įrenginiams keliamas reikalavimas turėti galimybę įdiegti autorizacijos kortelių skaitytuvo ir pridėtosios (angl. Embedded) programinės įrangos komplektą.
Atsižvelgiant į tai, siūlomi įrenginiai ir jiems skirti Embedded sprendimai turi užtikrinti veikimą su Pirkėjo naudojama „MyQ Business Pro“ sistema bei galimybę naudotis šios sistemos funkcionalumu, numatytu daugiafunkcinių įrenginių apskaitai ir valdymui.
Vien techninio suderinamumo deklaravimo nepakanka, jei dėl to nebūtų užtikrintas numatytas integracijos veikimas su Pirkėjo naudojama „MyQ Business Pro“ sistema.

1.3. Kaip ir nurodyta Techninės specifikacijos 2.10 punkte Pirkėjas šiuo metu naudoja spausdinimo apskaitos ir valdymo programinę įrangą „MyQ Business Pro“, versija 8.2. Pateikiama informacija apie šiuo metu Pirkėjo naudojamą sistemos versiją yra informacinio pobūdžio ir nekeičia Techninės specifikacijos reikalavimo užtikrinti suderinamumą su Pirkėjo naudojama MyQ Business Pro sistema.

1.4. Taip, Pirkėjo naudojamai „MyQ Business Pro“ sistemai taikomas galiojantis gamintojo palaikymas (supportas). Pirkėjas turi teisę naudoti pagal turimą licencijavimo ir palaikymo modelį gamintojo teikiamas bei palaikomas Embedded terminalų versijas.

1.5. Pirkėjas šiuo metu turi laisvų pridėtosios (angl. Embedded) programinės įrangos licencijų, kurios gali būti naudojamos prijungiant naujus daugiafunkcinius įrenginius prie Pirkėjo naudojamos „MyQ Business Pro“ sistemos. Tuo atveju, jei turimų licencijų nepakaktų, papildomos Embedded licencijos būtų įsigyjamos pagal sudarytą Sutartį kaip Techninės specifikacijos Lentelės Nr. 1 10 pozicijoje nurodyto autorizacijos kortelių skaitytuvo ir pridėtosios (angl. Embedded) programinės įrangos komplekto dalis Techninėje specifikacijoje numatyta tvarka.

1.6. Pirkėjas šiuo metu turi pridėtosios (angl. Embedded) programinės įrangos licencijų. Jų administravimo ir naudojimo tvarka yra Pirkėjo vidaus infrastruktūros klausimas. Tiekėjui aktualu užtikrinti, kad siūlomos Prekės atitiktų Techninės specifikacijos reikalavimus ir būtų suderinamos su Pirkėjo naudojama „MyQ Business Pro“ sistema. Esant poreikiui, papildomos Embedded licencijos gali būti įsigyjamos pagal Sutartyje ir Techninėje specifikacijoje nustatytas sąlygas.


1.7. Tiekėjo pasiūlymas turi apimti visas Techninėje specifikacijoje nustatytiems reikalavimams įvykdyti būtinas Prekes ir jų komponentus. Tais atvejais, kai pagal Techninėje specifikacijoje nustatytus reikalavimus yra siūlomas autorizacijos kortelių skaitytuvo ir pridėtosios (angl. Embedded) programinės įrangos komplektas, į pasiūlymo kainą turi būti įtrauktos ir šiam komplektui reikalingos licencijos bei jų aktyvavimo kodai.
Pirkėjas nereikalauja į pasiūlymo kainą įtraukti papildomų licencijų ar palaikymo (angl. support) paslaugų, kurios nėra reikalingos Techninės specifikacijos reikalavimams įvykdyti.


Paaiškiname, kad Tiekėjo pasiūlymas turi apimti visas Techninėje specifikacijoje konkrečiai nurodytas ir siūlomų Prekių veikimui būtinas sudedamąsias dalis. Autorizacijos kortelių skaitytuvo ir pridėtosios (angl. Embedded) programinės įrangos komplekto sudėtis bei jam keliami reikalavimai yra nustatyti Techninės specifikacijos Lentelės Nr. 2, 10 punkte ir jo papunkčiuoe. Papildomų reikalavimų dėl kitų komponentų, licencijų ar palaikymo paslaugų, kurie nėra numatyti Techninėje specifikacijoje, Pirkėjas nenustato.

